
Edicto del Ayuntamiento de Aldaia sobre Bases i convocatòria Premis ús valencià comerç local 2025


EDICTO 
Por Decreto de Alcaldía número 2025/2110, de fecha 17 de junio de 2025 han sido aprobadas las Bases i convocatòria Premis ús valencià comerç local 2025, cuya parte resolutiva a continuación se transcribe:

RESOLC
Primer: Aprovar les Bases que regulen el 3r Premi a l’ús del Valencià en el Comerç Local 2025 (Annex I).
Segon: Aprovar la Convocatòria del 3r Premi a l’ús del Valencià en el Comerç Local 2025.
Tercer: Autoritzar el crèdit per import de 2.600,00 € amb càrrec de la aplicació pressupostària 0240 33400 48900 del Pressupost vigent per a 2025 (RC nº 220250015340).
Quart: Publicar la convocatòria i les bases en el Portal de Transparència de l’Ajuntament d’ Aldaia a través del web municipal i un extracte de la misma en el Boletín Oficial de la Provincia a través de la Base de Dades Nacional de Subvencions.
ANNEX I
BASE 1.- OBJECTE I FINALITAT DE LA CONVOCATÒRIA DE 2025.
	La Diputació de València, a través de la Unitat de Foment de l’Ús del Valencià, concedix subvencions per a organitzar premis a l’ús del valencià en el comerç local. És una activitat destinada a guardonar i valorar l’ús de la llengua pròpia en els establiments comercials locals.
	L’Ajuntament d’Aldaia mitjançant la resolució 2025/1322 de 22 d’abril de 2025, ha sol·licitat a la Diputació de València la subvenció per a la Convocatòria del 3r Premi a l’Ús del Valencià en el Comerç Local 2025.

	L’objecte d’aquestes bases és regular la convocatòria del 3r Premi a l’Ús del Valencià en el Comerç Local 2025 organitzat per l’Oficina de Promoció del Valencià i el Servei de Cultura de l’Ajuntament d’Aldaia amb la finalitat de concedir uns premis, distincions o guardons a l’ús del valencià entre els comerços, serveis i empreses del municipi, els quals facen ús del valencià en la seua imatge, publicitat, material promocional o qualsevol altre element comercial, així com l’ús del valencià en la promoció dels seus comerços i serveis a les xarxes socials i altres canals de difusió, en règim de concurrència competitiva. Seran beneficiaris qualsevol comerç, empresa o servei ubicat al municipi d’Aldaia.
BASE 2.- REQUISITS DE PARTICIPACIÓ.
Podran ser beneficiàries d’aquestos premis les persones físiques o jurídiques legalment constituïdes que desenvolupen una activitat comercial o de serveis en establiments ubicats a Aldaia. Queden excloses d’aquesta convocatòria les grans superfícies, les societats i associacions de venedors o empresarials.  

Només es pot presentar una sol·licitud per persona física o jurídica, societat civil, cooperativa o comunitat de béns, per a un únic establiment i per una única modalitat de premi. Seran descartades aquelles candidatures que presenten material fals, inversemblant o editat. És per això que el jurat realitzarà inspecció per a certificar fefaentment que el material aportat correspon amb la realitat en termini, forma i sentit escaients.

No podran ser beneficiàries d’estos premis aquelles empreses que es troben en qualsevol de les situacions de prohibició d’ostentar tal condició establida en l’article 13 de la Llei 38/2003, de 17 de novembre, general de subvencions.

Hauran d’estar al corrent de les obligacions fiscals, amb la Seguretat Social i amb l’Ajuntament d’Aldaia, la qual cosa s’acreditarà mitjançant declaració responsable. S’autoritzarà l’Ajuntament a fer les comprovacions corresponents.

La convocatòria del 3r Premi a l’Ús del Valencià en el Comerç Local de l’any 2025 es regirà per aquestes presents bases, i serà aplicable, en tot allò no previst en estes, la Llei 38/2003, de 17 de novembre, general de subvencions i el seu reglament de desenvolupament, l’Ordenança general de subvencions de l’Ajuntament d’Aldaia, les bases d’execució del pressupost municipal de l’Ajuntament d’Aldaia i la resta de normes de caràcter general que s’hi puguen aplicar.
El fet de participar en aquesta convocatòria comporta obligatòriament l’acceptació total de les seues bases.

BASE 3. DOTACIÓ DEL PREMI  I CONSIGNACIÓ PRESSUPOSTÀRIA.
Es convoca un sol premi amb una dotació total de 2.600,00 euros amb càrrec a l’aplicació 0240 33400 48900 “Premis ús valencià en comerç local 2025” del Pressupost de despeses de 2025, a la quantitat del qual se li aplicarà la retenció fiscal que corresponga.
Per altra banda, i en vista a donar difusió als Premis i de fer partícips als diferents comerços, empreses i serveis del municipi, l’Ajuntament destinarà una part del pressupost a cobrir les despeses de la campanya promocional, tant en l’aspecte de disseny i execució com de la comunicació i publicitat. Si algun premi queda desert, la quantitat es destinarà a potenciar la campanya promocional dels Premis. De la mateixa manera, amb motiu del lliurament dels Premis, es farà una campanya de divulgació de les empreses premiades a les xarxes socials i al web de l’Ajuntament.

BASE 4.- PRESENTACIÓ I TERMINI DE SOL·LICITUDS.
Les sol·licituds de participació i la documentació pertinent hauran de presentar-se des del dia següent a la publicació de les bases i la convocatòria en el BOP i fins el dia 18 de juliol de 2025 a l’Oficina d’Informació i Atenció – OIA de l’Ajuntament d’Aldaia, o través de la Seu electrònica de l'Ajuntament d’Aldaia. Tota sol·licitud presentada fora de termini serà desestimada.
En qualsevol dels casos s’haurà d’adjuntar/aportar la documentació següent:
Mitjançant Seu Electrònica:
· Accediu al tràmit corresponent (Premi valencià en el comerç local)
· Empleneu la Instància de participació.
· Adjunteu Documentació de participació: Dossier (Word o PDF) fotogràfic o d’imatges dels ítems a valorar (retolació exterior, interior, publicitat/etiquetatge,) així com captures de pantalla, enllaços a xarxes socials, noves tecnologies...) .
(Atenció: el dossier NO excedirà els 20 MB. Màxim 10 fulls).

Mitjançant OIA (Presencialment, autònoms/es):
· Empleneu la Instància de participació.
· Adjunteu Documentació de participació: Dossier (Word o PDF) fotogràfic o d’imatges dels ítems a valorar (retolació exterior, interior, publicitat/etiquetatge) així com captures de pantalla, enllaços a xarxes socials, noves tecnologies...) ..
· Adreceu al Servei de Cultura.
BASE 5.- MODALITATS DE PARTICIPACIÓ.
S’estableixen dues modalitats del premi orientades a l’ús del valencià en l’activitat comercial i de serveis. Cada participant només podrà presentar-se a UNA sola modalitat. 

S’estableixen les 2 modalitats i 6 premis de la següent manera:
· -Modalitat A (Materials, cartells, rètols i imatges promocionals).
Destinada a guardonar la presència del valencià en rètols o cartells, cartes, flyers, etc. en format
físic a l’establiment, siguen fixes o temporals.
Ítems a valorar: la retolació (interior i exterior), publicitat i etiquetatge, cartes, catàlegs, campanyes puntuals/permanents, visibilitat i ubicació, i actualització/renovació materials.

· -Modalitat B (Xarxes socials/ Noves tecnologies)
Destinada a guardonar la presència del valencià virtualment via xarxes socials (Web, Facebook, Instagram, TikTok, etc.), varietat de formats, reclams, etc.
Ítems a valorar: Presència quantitativa de valencià, diversitat de continguts, temporalitat i
trajectòria, interacció en valencià, originalitat i creativitat.

BASE 6. IMPORT DELS PREMIS
S’atorgaran els premis següents:
Modalitat A. Premi per l’ús del valencià materials, rètols i imatges promocionals:
1r premi: 600 euros
2n premi: 400 euros
3n premi: 300 euros

Modalitat B. Premi per l’ús del valencià en xarxes socials/Noves tecnologies:
1r premi: 600 euros
2n premi: 400 euros
3r premi: 300 euros

BASE 7.- JURAT.
A l’efecte de concedir els Premis a l’ús del valencià en el comerç local es designarà una comissió de valoració, que actuarà de jurat, i estarà composta per:
· President/a: el/la tècnic/a de Promoció i Normalització Lingüística o la persona en qui delegue, amb veu i vot.
· Vocal: el/la gestor/a tècnic/a de Cultura o la persona en qui delegue, amb veu i vot.
· Vocal: el/la tècnic/a de Comerç o la persona en qui delegue, amb veu i vot.
· Vocal: el/la tècnic/a de Comunicació-MUPA o la persona en qui delegue, amb veu i vot.
· Secretaria: el/la gestor/a administratiu/a de Cultura o la persona en qui delegue, amb veu i vot.

BASE 8.- CRITERIS DE CONCESSIÓ I LLIURAMENT DE PREMIS.
Els criteris de concessió del premi que tindrà en compte el jurat són els següents:

· Modalitat A. Materials, cartells, rètols i imatges promocionals. Ús del valencià en:
Retolació exterior i interior: fins a 5 punts.
Publicitat o marxandatge: fins a 1 punts.
Etiquetatge: fins a 1 punt.
Campanya puntual/permanent: fins a 1 punt.
Visibilitat/ubicació fins a 2 punts.

· Modalitat B. Xarxes socials i Noves tecnologies. Ús del valencià en:
Web: fins a 3 punts.
Xarxes socials: fins a 3 punts.
Diversitat de continguts: fins a 2 punts.
Trajectòria /temporalitat: fins a 1 punt. 
Interacció en xarxes: fins a 1 punts

La Comissió de Valoració alçarà acta de la relació de premiats.
Per a complementar els criteris de valoració el jurat tindrà en compte: 
- L’ús correcte del valencià en els diferents elements: retolació interna i externa, publicitat i etiquetatge (bosses, papereria, cartellera, fullets, prospectes, cartes/menús i altres mitjans de publicitat), campanyes puntuals/permanents, visibilitat i ubicació. 
- L’ús del valencià aplicat a les noves tecnologies (pàgina web, xarxes socials...), diversitat de continguts, temporalitat/trajectòria i la interacció amb els clients en xarxes.

 Si fora el cas, la Comissió consideraria per a fonamentar la seua decisió altres aspectes com: 
- El període de temps que promou l’ús del valencià al poble.
-Preeminència del valencià sobre el bilingüisme.
-Personal treballador amb alguna certificació de valencià.
-Participació en esdeveniments en què el valencià és llengua vehicular i de relació.
- Llengua d’atenció personal. 
- Creació i difusió de contingut amb valor afegit per a la promoció del valencià, a banda dels criteris del premi. 
El jurat es reserva la possibilitat de deixar concedir premis ex aequo en cada modalitat així com deixar-ne algun desert si així ho considera.
-El veredicte del jurat serà inapel·lable.

	El jurat haurà d’adoptar el veredicte per majoria dels seus membres de dret, prèvia convocatòria en sessió conjunta. El veredicte del jurat es farà constar en una acta i la seua decisió serà inapel·lable.
	Amb tot, si el jurat creu que cap dels sol·licituds presentades no tenen la documentació i
informació mínima, el premi podrà no adjudicar-se i quedarà desert. Qualsevol dubte que es
poguera generar sobre les presents bases serà resolt pel jurat.

	La gestora tècnica de Cultura emetrà un informe tècnic que arreplegue la decisió inapel·lable del jurat i que s’elevarà a l’Alcaldia per a l’adopció de la resolució de la concessió dels premis i la seua ratificació.

	Per altra banda, i en vista a donar difusió als Premis i de fer partícips als diferents comerços i serveis del municipi, l’Ajuntament destinarà una part del pressupost a cobrir les despeses de la campanya promocional, tant en l’aspecte de disseny i execució com de la comunicació i publicitat.
	Si cap premi queda desert, la quantitat es destinarà a potenciar la campanya promocional dels premis.
	La decisió del jurat s'elevarà a l’Alcaldia, que serà l'òrgan competent per a la concessió dels premis. Tant la decisió del jurat, com l’acte de lliurament, el dia, l’hora i el lloc seran anunciats, publicitats i comunicats pel Servei de Cultura a través dels pertinents a tal efecte.

BASE 9. PROCEDIMENT DE CONCESSIÓ DEL PREMI.
	El premis es concediran en règim de concurrència competitiva. Les presents bases tenen caràcter de generals, de manera que el procediment de concessió de la subvenció s’ iniciarà d’ofici per la convocatòria corresponent realitzada per l’òrgan competent.
	El fet de participar en aquesta convocatòria comporta obligatòriament l’acceptació total de les seues bases.

BASE 10. PUBLICITAT.
	L’acord de resolució pel qual s’aproven les Bases i la Convocatòria d’aquest premi es publicarà al Portal de Transparència de l’Ajuntament d’Aldaia i a la Base de Dades Nacional de Subvencions que enviarà un extracte del mateix al Butlletí Oficial de la Província.
	L’acord de resolució pel qual es concedeix aquest premi es publicarà igualment al Portal de Transparència de l’Ajuntament d’Aldaia i a la Base de Dades Nacional de Subvencions.

BASE 11. ÒRGAN COMPETENT.
	L’òrgan competent per a l’aprovació de la present convocatòria que conté les bases especifiques i la resolució de la concessió del premi serà l’Alcaldia, la resolució de la qual posa fi a la via administrativa.
L’òrgan competent per a l’ ordenació i instrucció del procediment de concessió dels presents premis serà el Servei de Cultura.

BASE 12. JUSTIFICACIÓ.
	De conformitat amb allò que disposa l’article 30.7 de la LGS no es requereix justificació expressa pel beneficiari, ja que, la justificació dels premis s’entén amb la presentació de la instància i la documentació de participació degudament validada pel Jurat.

BASE 13. COMPATIBILITAT.
	El premi que es concedeix en el marc de la corresponent convocatòria no serà compatible amb altres de caràcter públic o privat que es puguen obtindre per la mateixa finalitat.

BASE 14. NORMATIVA D’APLICACIÓ.
	Al present procediment de subvenció, se li aplicarà la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, General de Subvencions; la Ordenança General de Subvencions de l’Ajuntament d’Aldaia; i la present convocatòria.

Per a més informació i contacte, poseu-vos en contacte amb l’Oficina de Promoció del Valencià i el seu responsable: Rubén Capella Núñez, Tècnic de Promoció i Normalització Lingüística de l’Ajuntament d’Aldaia: 96 198 84 06. Ext. 4275.

</DEC_GEN>

Aldaia, a la fecha de la firma

Documento Firmado Electrónicamente

